|  |  |  |  |  |  |
| --- | --- | --- | --- | --- | --- |
| REFERAT | Dialogforum buss Vestland | | | | |
| **MØTELEIAR** | Direktør Målfrid Vik Sønstabø | | | | |
| **MØTEDATO** | 27.05.2025 | **TID** | 10.00 – 12.30 | **MØTESTAD** | Vestlandshuset / Teams |
| **REFERENT** | Jan-Petter Tvedt | | | | |
| **REF. DATO** | 27.05.2025 | **ARKIVSAK** |  | **ARKIVNR** |  |
| **DELTAKARAR** | NHO Transport Vestland: Jørgen Haukås (Teams), Pål Presttun (Teams) og Lars Andreas Kårstad (Teams)  Fellesforbundet (FF): Johannes F. Moldung og Edvard Hartvigsen (Teams)  Yrkestrafikkforbundet (YTF): Kjell Nesheim og Tore Even Øvretvedt (Teams)  Verneomboda: Arne Kjell Fimland (Teams) og Pål Stange  Skyss: Målfrid Vik Sønstabø, Karl Inge Nygård, Hallvard Natvik, Rolf Fløtre Skogedal og Jan-Petter Tvedt | | | | |
| **FRÅVERANDE** |  | | | | |

**Referat Dialogforum buss Vestland – 27. mai 2025**

|  |  |  |
| --- | --- | --- |
| ***Nr*** | ***Sak*** | ***Vedlegg*** |
| 0 | **Velkomen og innmelding til eventuelt**  Skyss ved Målfrid Vik Sønstabø ønskte velkomen til møtet.  Agenda for møtet vart gjennomgått. |  |
| 1 | **Referat frå utvida dialogforum 18. februar 2025**  Referatet vart sendt ut 24. februar 2025.  Referat godkjent. | <https://www.skyss.no/dialogforum> |
| 2 | **Nytt frå Skyss – orienteringar**  Målfrid orienterte om aktuelle saker frå Skyss.   1. **Status økonomi – nøkkeltal og budsjett 2025**   Prognose for 2025 per mars månad er så langt i tråd med netto budsjettramme på 3,759 mrd.  Kontraktskostnadane i prognosa er 20MNOK betre enn budsjett, mens billettinntektene er 20MNOK lågare enn budsjett (dei utliknar kvarandre)).    Målfrid orienterte om årsaker til avvik i kontraktskost, der lågare drivstoffkostnadar trekk ned og auka kostnader knytt til mellom anna individuelt tilpassa skuleskyss trekk opp.  På inntektssida var det i budsjett lagd til grunn auka inntekter mot 2024. Tal per april 2025 samanlikna med 2024 viser ei auke i selde billettar, men ikkje som forventa i budsjett 2025.  Kort diskusjon rundt budsjettprosess 2026 der det i år vert ei ny modell der det politiske arbeidet startar med budsjettseminar i fylkesutvalet før sommarferien og fylkesdirektør legg fram budsjett for 2026 i haust. Skyss vil orientere i dialogforum om fylkesdirektørens budsjettframlegg for 2026 når dette ligg føre.   1. **Status kundeutvikling**   Alt i alt viser reisetala i Vestland ei positiv utvikling med ei auke siste 12 månader på samla vel 3,3% for buss i byvekstavtaleområdet.   1. **Status etter ruteomleggingar Osterøy og Askøy**   Målfrid orienterte om status etter omlegging på Askøy og Osterøy.  Skyss gjer løpande justeringar på tilbodet for å møte tilbakemeldingar frå kundane, og planlegg også evaluering og vurdering av ruteomlegginga opp mot målsettingane og korleis systemet fungerer for kundar og drift.  Evalueringa skal peike på justeringsbehov og gi tilrådingar – men endelege svar vil først kome over tid.  Det vil vere aktuelt å gjenta møte mellom Skyss, operatør og sjåførrepresentantar.  Leveranse på evaluering vil vere haust 2025, og Skyss vil kunne orientere om prosessen på neste Dialogforum.   1. **Bruk av årets belønningsmidlar - 2025**   Målfrid orienterte deretter om status årleg ruteendring og prosess for dialog.  11 MNOK av belønningsmidlar til drift av kollektivtransporten er sett av til å styrke rutetilbodet i byvekstavtaleområde i dialog med kommunane i 2025.   * Unnatak Askøy kommune – eigen prosess og budsjett for større ruteomlegging i 2025.   Det har vore innspelsmøte med kommunane 27. og 28. januar 2025.  Prioritering av belønningsmidlane er primært å styrke hovudinnfartsårene frå nord, sør og vest, i tillegg til viktige sentrumslinjer med kapasitetsutfordringer.   * Øygarden, Alver og Bjørnafjorden: Styrke stamlinjene inn til Bergen * Bergen kommune: Styrke linje 12 og 16E, som har hatt sterk vekst og kapasitetsproblem | Sjå vedlegg.  Sjå vedlegg.  Sjå vedlegg.  Sjå vedlegg. |
| 3 | **Uteståande saker – avklaringar og status​**  Skyss presenterte kort status på uteståande saker frå tidlegare møter:   * **Referat**   Skyss ved Karl Inge orienterte at referat frå dialogforum vil bli lagt ut på **​** Skyss.no som kan publiserast lenke til.  <https://www.skyss.no/dialogforum>   * **Syklistar og bussar - kampanjar**   Skyss har oppretta kontakt med sykkelsjef i Bergen (Einar Grieg), som gjerne deltek i møte - og ønsker også å invitere Syklistenes landsforbund.  Møtet er satt til 11/6 - Skyss vil ta direkte kontakt og organisere møtet. ​ |  |
| 4 | **Spørsmål frå tillitsvalde og verneombod**  Skyss hadde motteke 4 innspel til saker, og Karl Inge innleia med å presisere at spesielt innspel til nye anbod bergenskontraktar er i ein tidleg fase og Skyss er ikkje klar for konkrete innspel på noverande tidspunkt.   1. **Fellesforbundet v/Moldung - Nye Bergensanbod**   Moldung innspel om tekniske krav nye Bergensanbod gjekk ut, men utvalde innspel – andre vilkår - blei presentert.   * Johannes Moldung peika på at absolutte materiellkrav til linjer berre i rushtid og evt for nattavgangar fredag og laurdag ville gje billegare anbod og større variasjon i skift m.v.   + NHO Transport gav støtte til Fellesforbundet, og peika på at slike strenge kontraktkrav vil vere prisdrivande og gje mindre fleksibilitet i drift. * Johannes peika vidare på at produksjon i sumar- og heilagdagsperioder i større grad bør tilpassast arbeidsmiljølova og ferielova sine rammer, utan større behov for fleire deltidssjåførar. Eks på 17 mai har bergen sentrum så høg produksjon at sjåførar må jobbe 3 år på rad for å få fri det fjerde året.   + NHO Transport gav støtte til innspelet, og Jørgen Haukås peika på at utvikling siste årene saman med Skyss har vore positiv ift å tilpasse transporttilbod til kundebehov.   Skyss tek med seg begge innspel i nye anbodsprosessar.   1. F**ellesforbundet v/Hartvigsen - Materiell**   Hartvigsen peika på utfordring ved å fjerne **toalett i buss** på en del strekk i distrikt – Sunnfjord og Sogn - der det lenge har vært toalett i buss.  Skyss svara ut at omsynet til kostnader og til tilstrekkeleg bagasjekapasitet har spelt ei rolle her. På enkelte ruter vil også ferjeovergang kunne ivareta behovet for toalettbesøk.  Hartvigsen peika på at beslutningen på sikt kunne bety redusert ta. passasjerar på rutene, og Pål Stange støtta innspelet og var skeptisk til fjerning av toalett i buss på slike lengre strekk.  Skyss svara ut at beslutning var fatta og at det nå ville være kostbart å endre på bestilling, men at Skyss i lys av dette innspelt vil ta en ny vurdering av denne saka.  Hartvigsen hadde også innspel knytt til **AC ombord i buss**. Det vart vist til behov for å kunne stille luftstrøm på vifter i passasjerområdet ved varmt vær.  Skyss svara ut at det ikke er krav i anbod som gjer avgrensingar i moglegheitene for at operatør finn gode løysingar på dette, og anmoda tillitsvalde og verneombod om å finne gode løysningar på utfordringa saman med operatør - til det beste for både sjåførar og passasjerar.   1. **Hovudverneombod Tide v/Stange - Bestillingstransport Odda**   Stange meldte inn sak frå H&V kontrakten og “Hent meg” teneste i Odda der sjåførane opplever utfordring med ulogiske køyremønstre som også skapar misnøye blant passasjerar.  Skyss svarte ut at saka nå vert handsama i dialog med operatør Tide, og at det nå vert testa ut ny bestillingslogikk i tråd med passasjerar og sjåførar sine ønskje og behov.   1. **YTF v/Nesheim - Anbod og eigedom**   Nesheim la frem sak der han etterspurde kriteria for Skyss ved leige av bussanlegg. Han utdjupa i møtet problemstilling og peika på at dette gjaldt HMS relaterte krav og kvalitetar på dei lokasjonar Skyss - v/Vestland fylkeskommune - leiger og stiller til dispensasjon for operatør.  Skyss takka for god klargjering, og lova å komme tilbake på saka seinare etter nærare avklaring med VLFK / Eigedom som er ansvarleg for slike leigeavtalar. | Sjå vedlegg.  Skyss  Skyss  Operatør, tillitsvalde og VO  Skyss / Tide  Skyss / VLFK Eigedom |
| 5 | **Status bussanbod**  Skyss v/Karl Inge Nygård orienterte om pågåande bussanbod og status på desse.  Kort oppsummering – anbod generelt pr mai 2025:  **Bussanbod 2026 (Sunnfjord, Sogn og Sunnhordland)​**   * Kontraktar inngått og arbeid med implementering starta opp   **Bussanbod Nordhordland 2027​**   * Planlagt politisk sak om konkurransegrunnlaget i september 2025 * Pågår politisk handsaming av sak som omhandlar om bestillingstransport i Gulen skal inngå i bussanbodet.   **Bussanbod Bergen (Bergen nord, Bergen sentrum, Bergen sør og Vest)​**   * Arbeid med forslag til strategiske føringar for framtidige kontraktar starta​ * Intet nytt sidan forrige møte | Sjå vedlegg. |
| 6 | **Eventuelt**  Ingen saker var meld inn i forkant av møtet, men følgande sakar vart tatt opp under dette punktet i møtet:   1. **YTF v/Nesheim - Turbuss parkering Bergen busstasjon**    1. Nesheim peika på utfordring med turbussar som parkerer ut over fastsett 1 time og blokkerer for rutebussar    2. Skyss sjekkar ut saka 2. **YTF v/Nesheim - Lading Bergen busstasjon**    1. Nesheim peika på manglande tildelt prioritet på ladeplassar på Bergen busstasjon, og fare for blokkering av ladeplassar ved behov for dette    2. Skyss sjekkar ut saka - og korleis ein skal unngå blokkering av ladeplass 3. **YTF v/Nesheim - Lågentre og prioritet ved kapasitetsutfordring**    1. Nesheim peika på tidlegare innmeld sak knytt til manglande bagasjekapasitet på lågentrebussar der operatør og sjåførar lenge har etterspurd klare prioriteringar knytt til dette frå Skyss    2. Skyss v/Hallvard orienterte kort om Skyss sitt innspel der “First come – first serve” prinsipp er gjeldande - i kombinasjon med sjåfør sine vurderingar    3. Både YTF og NHO melde klart i frå at Skyss tilnærming ikkje er god nok, og det er klar forventning til at Skyss kjem med ei tydeleg løysning og reglar for prioritet på fleksområdet i distriktskontraktane    4. Skyss kjem tilbake på dette 4. F**F v/Moldung - Frikort på app + pendlarparkering**    1. Johannes spelte inn ønskje om å få frikort på app – som t.d hos Ruter.    2. Skyss v/Hallvard orienterte om at ny app levert frå Tet Digital AS er under utvikling – tidspunkt for lansering er ikkje avklart pr no    3. Johannes viste også til uklåre rammar rundt parkering for sjåførar med frikort    4. Skyss v/Hallvard viste til at Skyss har stramma inn på tilbod og praksis med pendlarparkering, og harmonisert meir med tilbod frå øvrige fylkeskommunar.    5. Einigheit om uklåre og diffuse grenser – og Skyss må klårgjere dei nye reglane betre 5. **NHO Transport v/ Jørgen Haukås - Rekruttering**    1. Haukås ønska rekrutteringsprofilering på bakside buss - også i nye kontraktar    2. Skyss takka for innspel - men viste samtidig til at dette var eige budsjett og tiltak knytt til store bemanningsutfordringar knytt til Corona situasjonen    3. Skyss sjekkar ut moglegheiter 6. **NHO v/Presttun - Punktbelysning Bergen busstasjon Nord**    1. Presttun viste til sak tidlegare tatt opp knytt til innkøyring busstasjonen frå Nord der fotgjengarovergang er dårleg opplyst    2. Skyss tar med saken og sjekkar status | Skyss  Skyss  Skyss  Skyss  Skyss  Skyss |
| 7 | **Evaluering av dagens møte**  Deltakarane oppfatta møtet som positivt. |  |
| 8 | **Dato for neste møte –møteplan 2025**   |  |  |  | | --- | --- | --- | | **Kvartal** | **Dato** | **Klokkeslett** |  |  |  |  | | --- | --- | --- | | 3. kvartal | Tysdag 9/9-25 | 10.00 – 13.00 | | 4. kvartal | Tysdag 11/11-25 | 10.00 – 13.00 |   Skyss sjekkar moglegheit for å endre dato for møtet i Q3/25 |  |